《夏日郢中集吕工寅宅 其二》
清代·胡承诺

古庙幡旗尽，山城埤堄残。浮凉生竹户，返照在松峦。

郢酒风偏快，湘筠泪未乾。飞觚聊送目，双鹄下云端。

作者简介：（1607—1681）明末清初湖北天门人，字君信，号石庄。明崇祯九年举人。入清不仕。顺治十二年，部铨县职。康熙五年，被征入都，次年，至京师，未几告归。穷年诵读，于书无所不窥。晚著《绎志》二十余万言。另有《青玉轩诗》、《菊佳轩诗集》等。